**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 20.07.2022, ora 08.00 – 21.07.2022, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 21.07.2022, ora 07.00**

**RÂURI**

**Debitele au fost în general staționare,** exceptând cursurile inferioare ale Someșului și Mureșului, unde au fost în scădere ușoară.

Debitele medii zilnice se situează la valori sub mediile multianuale lunare, cu coeficienţi moduli mai mici de 30%, mai mari (între 30-60%) pe râurile din bazinele hidrografice: Vișeu, Bega, Bârzava, Jiu (cu excepția bazinului hidrografic Amaradia), Ialomița, bazinul superior al Mureșului, bazinele inferioare ale Vedei și Argeșului, cursurile superioare ale Trotuşului şi Buzăului, cursul superior şi mijlociu al Bistriţei şi pe unele râuri din Dobrogea.

Nivelurile pe râuri la stațiile hidrometrice se situează **sub COTELE DE ATENȚIE.**

**Debitele vor fi în general staționare.**

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 20.07.2022 – 21.07.2022 **a fost în scădere, având valoarea de 2200 m3/s**, sub media multianuală a lunii **iulie (5350 mc/s).**

În aval de Porţile de Fier debitele au fost în scădere.

**Debitul la intrarea în ţară (secţiunea Baziaş) va fi în scădere (2100 m3/s).**

În aval de Porțile de Fier debitele vor fi în scădere.

**2.** **Situația meteorologică în intervalul 20.07.2022, ora 09.00 – 21.07.2022, ora 06.00**

**ÎN ŢARĂ**

**A.N.M.** a emis **o ATENŢIONARE Meteorologică, cod galben,** valabilă în data de **21.07.2022,** vizând **caniculă și disconfort termic ridicat,** conform căreia: În Banat, Crișana, Oltenia și în sud-vestul Transilvaniei și al Munteniei vremea va fi caniculară. Temperaturile maxime vor fi cuprinse în general între 35...37 de grade, iar disconfortul termic va fi ridicat. Indicele temperatură-umezeală (ITU) va depăși local pragul critic de 80 de unități.

**A.N.M.** a emis si **o AVERTIZARE Meteorologică, cod Galben,** valabilă în datele de **22, 23 si 24 iulie 2022,** vizând **val de căldură, disconfort termic ridicat,** conform căreia: În următoarele zile, valul de căldură se va extinde și va cuprinde cea mai mare parte a țării și se va intensifica treptat, disconfortul termic va crește, iar indicele temperatură-umezeală (ITU) va depăși pragul critic de 80 de unități. În general temperaturile maxime se vor situa între 35 și 37 de grade, iar cele minime vor fi de 18...20 de grade.

**A.N.M.** a emis si **o AVERTIZARE Meteorologică, cod PORTOCALIU,** valabilă în datele de **22 si 23 iulie 2022,** vizând **val de căldură în intensificare și disconfort termic accentuat,** conform căreia: Pe parcursul zilelor de vineri și sâmbătă (22 și 23 iulie) în Banat, Crișana, sudul Olteniei, sud-vestul Munteniei, nord-vestul Transilvaniei și în vestul Maramureșului valul de căldură se va intensifica. În general după-amiaza se vor înregistra valori termice de 38...40 de grade, iar noaptea nu vor coborî sub 20...22 de grade și prin urmare disconfortul termic va fi accentuat. Indicele temperatură-umezeală (ITU) va depăși pragul critic de 80 de unități.

Aceaste mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

*Către PREFECTURILE: Arad, Bihor, Caraş-Severin, Dolj, Mehedinţi, Olt, Satu Mare, Sălaj, Teleorman si Timiş (10 prefecturi) –* ***COD PORTOCALIU****, Avertizare meteorologică*

*Către Prefecturile: Alba, Arad, Argeş, Bihor, Bistriţa-Năsăud, Brăila, Buzău, Caraş-Severin, Călăraşi, Cluj, Constanţa, Dâmboviţa, Galaţi, Giurgiu, Gorj, Hunedoara, Ialomiţa, Ilfov, Maramureş, Mureş, Prahova, Sălaj, Sibiu, Timiş, Tulcea, Vâlcea, Vrancea si Municipiul Bucureşti (28 de prefecturi) –* ***COD Galben****, Avertizare meteorologică*

*Către PREFECTURILE JUDEŢELOR: Alba, Arad, Bihor, Caraş-Severin, Dolj, Gorj, Hunedoara, Mehedinţi, Olt, Vâlcea Timiş si Teleorman* (12 prefecturi) *-* ***COD Galben****, Atenţionare meteorologică.*

**Valorile termice au continuat să crească,** vremea devenind călduroasă în cea mai mare parte a ţării, pe alocuri caniculară în vest-sud-vest unde disconfortul termic a fost ridicat. Temperaturile maxime s-au încadrat între 26 de grade la Mangalia și 36 de grade la Sânnicolau Mare, Jimbolia, Băile Herculane, Drobeta-Turnu Severin şi Calafat şi indicele temperatură-umezeală (ITU) a atins pragul critic de 80 de unităti izolat în sudul Banatului şi în vestul Olteniei. Cerul a fost variabil la senin, iar vântul a suflat slab și moderat, trecător cu ușoare intensificări în deltă și pe crestele montane.

La ora 06, temperatura aerului avea valori cuprinse între 10 grade la Miercurea Ciuc și 24 de grade la Șiria, Buzău, Jurilovca și gura Portiței.

**LA BUCUREŞTI**

 **Vremea a fost călduroasă,** cu valori termice în creştere. Cerul a fost mai mult senin, iar vântul a suflat în general slab. Temperatura maximă a fost de 33 de grade la Afumați și 34 de grade la Filaret şi Băneasa, iar la ora 06 se înregistrau 15 grade la staţia meteo Băneasa, 19 grade la Filaret și 21 de grade la Afumați.

 **3. Prognoza meteorologică în intervalul 21.07.2022, ora 09.00 – 22.07.2022, ora 09.00**

**ÎN ŢARĂ**

**Vremea va fi călduroasă în majoritatea zonelor și va deveni caniculară în vest și în sud-vest, unde disconfortul termic va fi ridicat, iar indicele temperatură-umezeală (ITU) va atinge local pragul critic de 80 de unități.** Temperaturile maxime se vor încadra, în general, între 28 şi 38 de grade, iar cele minime între 11 şi 23 de grade, mai scăzute în depresiunile din estul Transilvaniei, spre 6 grade. Cerul va fi variabil spre senin, trecător cu unele înnorări după-amiaza în sud-sud-est, dar probabilitatea de ploaie va fi redusă. Vântul va sufla slab și moderat, cu unele intensificări pe crestele montane, precum și în jumătatea de est a teritoriului și doar pe alocuri în rest.

**LA BUCUREŞTI**

 **Vremea va fi călduroasă,** cu o temperatură maximă ce se va situa în jurul valorii de 34 de grade. Cerul va fi mai mult senin, trecător cu unele înnorări după-amiaza, iar vântul va sufla slab și moderat. Minima termică va fi de 15...18 grade.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**ABA Mures** revine cu informatii suplimentare despre producerea unei posibile poluari accidentale in zona intravilan a Mun. Targu Mures, pe canal Turbina, s-a observat apa de culoare albicioasa cu miros fecaloid, in data de 18.07.2022, ora 12:50. Personal de specialitate din cadrul SGA Mures ITA si Laborator ABA Mures se deplaseaza in teren pentru investigatii. Poluarea nu s-a validat.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**GNM-CJ Prahova** informeaza despre un **incendiu izbucnit in cadrul Rafinariei OMV Petrom Petrobrazi, in data de 19.07.2022, ora 09:56, datorita unei pompe scoase din functiune anterior. Incendiul s-a manifestat cu emisii de fum galben maroniu in atmosfera, in perimetrul rafinariei. Incendiul a fost stins la ora 10:19**, de catre pompierii din cadrul Rafinariei. Nu au fost afectate pompe operationale.

**Agenţia Naţională pentru Protecţia Mediului** informează că, din rezultatele analizelor efectuate în data de 19.07.2022, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţile din teritoriu, cu exceptia statiei de monitoring a calitatii aerului cu indicativul:**

**B-11, com. Bragadiru, jud. Ilfov.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**GF Ramnicu-Valcea** inf. despre **izbucnirea unui incendiu de litiera de padure in zona com. Strehaia, OS Strehaia, jud. Mehedinti, in data de 18.07.2022, ora 15:00, care a fost stins la ora 17:00, prin interventia a 1 persoana angajat sivlic, 5 pompieri militari, 3 cetateni. Incendiul a afectat 0,5 ha litiera** proprietate publica a statului.

**GF Suceava** informeaza despre **izbucnirea unui incendiu de litiera in data de 19.07.2022, ora 21:10, in zona comunei Joldesti, OS Eminescu, DS Botosani, jud. Botosani, care a fost stins la ora 23:00** prin interventia a 5 personal silvic, 2 politisti, 6 cetateni, cu o autospeciala cu apa, batatoare, unelte agricole.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 19.07.2022 – 20.07.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

În urma incendiului de la centrala nucleară Zaporojie, Ucraina, din data de 05.03.2022, monitorizarea permanentă derulată până la acest moment de către Rețeaua Națională de Supraveghere a Radioactivității Mediului (RNSRM), coodonată de Laboratorul Național de Referință Radioactivitate (LNRR) din cadrul Agenției Naționale pentru Protecția Mediului (ANPM) nu a semnalat creșteri ale radioactivității mediului. **Valorile înregistrate sunt normale pentru această perioadă şi nu prezintă un risc pentru mediu sau populaţie.**

LNRR-ANPM a identificat și analizat diverse scenarii de monitorizare a radioactivității mediului, coroborate cu posibila evoluție a situației actuale pe plan geopolitic. Aceste scenarii au directă aplicabilitate în modul de răspuns al RNSRM în situații de urgență, astfel încât să se asigure o informare promptă a factorilor de decizie naționali și internaționali, precum și a populației.

Datele staţiilor automate sunt disponibile online pe site-ul ANPM, respectiv pe platforma EURDEP (European Radiolocical Data Exchange Platform), site-ul comisiei Europene.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

* **A.B.A. Prut-Bârlad: În judetul Vaslui**: se menţin prevederile „Planului de restricţii şi folosire a apei in perioade deficitare”, astfel: \* treapta a III-a - pentru S.C. AQUAVAS S.A. VASLUI – Sucursala Vaslui din acumularea Soleşti;
* sunt restricţii în următorele localităţi din jud. Vaslui: Arsura, Bacani, Berezeni, Bogdana, Codaesti, Danesti, Dimitrie Cantemir, Dodesti, Dragomiresti, Drinceni, Dumesti, Falciu, Feresti, Gagesti, Gherghesti, Hoceni, Ivanesti, Laza, Lipovat, Lunca Banului, Muntenii de Jos, Padureni, Pogana, Poienesti, Puiesti, Rosiesti, Stanilesti, Tacuta, Tanacu, Valeni, Vetrisoaia, Voinesti, Vutcani.

**- Judetul Iasi**: Se mentine situatia de restrictii in alimentarea cu apa pentru piscicultura la folosintele: \* S.C. PISCICOLA S.RL. Iasi, S.C. Noralex S.A. Iasi si S.C. CC & PES S.R.L. Iasi prin reducerea debitelor la sursa r. Miletin – ac. Halceni corespunzător treptei a III-a de aplicare a restrictiilor**.**

- SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 - SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Operatorul NOVA APASERV S.A. BOTOȘANI a aplicat un program de furnizare a apei prelevata din ac. Stanca-Costesti si din ac. Bucecea, ca urmare a creșterii consumului de apă, datorat în principal udării culturilor agricole - situație des întâlnită în momentul de față. Utilizarea excesivă a apei din rețelele de distribuție conduce la scăderea nivelului apei din rezervoarele de înmagazinare, operatorul întâmpinând dificultăți în asigurarea unui nivel minim de apă în rezervoare, care să permită funcționarea capacităților de pompare în regim normal, respectiv posibilitatea furnizării apei în regim normal.

Astfel, a fost aplicat un program de furnizare a apei din sursa ac. Stanca-Costesti in comunele: Durnesti, Trusesti, Todireni, Ungureni, Romanesti, Santa Mare, Calarasi, Rauseni, Albesti, Dangeni, Dobarceni, Mihalaseni, Hlipiceni, Stefanesti, comunele Bivolari si Andrieseni din **jud. Iasi**, precum si din sursa ac. Bucecea in **jud. Botosani**, in comunele Flamanzi, Cristesti, Baluseni, Copalau, Corlateni, Braesti, Corni, Cosula, Curtesti, Draguseni, Gorbanesti, Havarna, Hiliseu Horia, Ibanesti, Lozna, Mihaileni, Santa Mare, Sendriceni, Suharau, Stefanesti, Sulita, Ungureni, Ripiceni, Varfu Campului, Vorniceni, Corlateni.

Pentru **judetul Botosani** exista resursa de apa disponibila in Acumularea Stanca Costesti si Acumularea Bucecea, dar problemele semnalate se datoreaza bazinelor intermediare ale operatorilor de apa canal, care nu au capacitate suficienta pentru asigurarea cerintelor suplimentare si pentru udarea/irigarea culturilor agricole.

• Sistemele de alimentare cu apa centralizate cele mai afectate in **judetele Bacau, Neamt si Vrancea** au sursa de apa subterana din foraje sau drenuri, iar restrictiile se datoreaza cresterii consumului pentru irigatii.

**- ABA Siret- Jud. Vrancea**: Măsuri întreprinse la nivelul Comitetului Local pentru Situații de Urgență Tamboesti, datorită secetei:

-Transport apa cu cisterna SC CUP SA Vrancea in satul Trestieni unde apa nu mai ajunge in ultima perioada. Transport apa cu cisterna unor persoane fizice de catre S.V.S.U. Tamboesti. Monitorizat 2 fantani si tratarea cu cloramină.

Pentru alte judeţe, sunt restricţii în următorele localităţi: Faraoani, Filipesti, Carligi, Galbeni, **(jud. Bacău),** Rimnicelu, Grebanu **(jud. Buzău),** Livada Mare, Pascani, Lespezi, Tatarusi, Pietrosu, Uda, Todiresti **(jud. Iaşi),** Stroiesti, Tasa, Bara, Grinties, Poiana, Bradu, Pangarati Castel, Poienari, Bunghi, Tazlau **(jud. Neamţ),** Calafindesti **(jud. Suceava),** Putna, Ivancesti, Bordestii de Sus, Bordestii de Jos, Slimnic, Trestieni, Padureni, Tamboiesti, Obrejita, Candesti, Straoane, Cimpuri, Chetroasa, Alexandru Vlahuta, Dragosloveni, Dumbraveni, Negrilesti, Valea Cotesti, Golestii de Sus, Budesti, Cotesti, Andreiasu de Jos, Ruginesti, Vidra, Ruget, Caliman, Tichiris, Scafari, Iresti, Serbesti, Cucuieti, Olesesti, Sarbi, Tifesti, Tulnici, Coza, Paunesti, Viisoara, Paulesti, Barsesti, Beciul, Ramniceanca, Faraoanele, Pietroasa, Varnita, Racoasa, Verdea si Soveja **(jud. Vrancea),** Balasesti, Brahasesti, Cosmesti, Movileni **(jud. Galati).**

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

- **ABA Mureş** informează că începând cu data de 23.06.2022, orele 06,00, ApaProd Hunedoara a trecut la alimentarea cu apa din acumularea Cincis, in vederea remedierii avariei pe sursa principala de alimentare cu apa Hobita/r.Barbat. În localităţile următoare din **jud. Mureş** : Mediaş, restricţii de udat grădini, între 6-9, 16-22, iar în **jud. Hunedoara**, loc. Boşored, Certeju de Sus, Dobra, Ilia, Gurasada, Oraş Călan, Peştişu Mic, Certeju de Sus, sunt unele restricţii, ISU judeţean asigurând aprovizionarea cetăţenilor.

La Barajul de Priza nr. 1 Tg. Mures / r. Mures, incepand din 19.07.2022 s-au demarat lucrari de reparatie la stavila nr. 4 si manevre de golire a acumularii aferente ( ora 10.00 ), scaderea nivelului r. Mures in amonte se va face treptat si se va mentine scazut pana la finalizarea lucrarilor.

**- ABA Somes Tisa** informează că Sistemele de alimentare cu apa din priza de la acumularea Tarnita pentru zona Mun. Cluj Napoca, sunt afectate datorita subdimensionarii sistemului de alimentare cu apa in raport cu dezvoltarea zonei si inexistenta unui rezervor tampon (dimensionat 2700 locuitori, necesar pentru alimentare cu apa pentru 8000 locuitori). În **jud. Maramureş**, comuna Băceşti, cătun Valea Porcului sunt 3 fântâni secate, ISU Maramureş asigurând aprovizionarea cetăţenilor. Deasemenea în unele zone, printre care orașul Tăuții Măgherăuș, s-a instituit program restricţionat de livrare a apei potabile către consumatorii casnici. În comuna Onceşti sunt 20 fântâni secate.

**SGA Sălaj** informează că în com. Babeni, sat Pirosa, din 40 de fântâni, 31 sunt secate. Se solicita ajutorul Inspectoratului pentru Situatii de Urgenta si al operatorilor economici pentru asigurarea alimentarii cu apa a populatiei si animalelor prin transportul cu cisterna sau a altor mijloace.

**- ABA Olt** informează că se aplică Planul de restrictii Treapta II in localitatea Sanpaul, **judetul Harghita** – SC Agropic – sursa de apa Homorodul Mare.

**- ABA Argeş-Vedea** informează că operatorul de Apa canal Ilfov, care mentioneaza ca din cauza consumului excesiv de apa sunt nevoiti sa limiteza alimentarea cu apa potabila in comunele din **jud. Ilfov**: Periş, Clinceni, Domnesti, Ciolpani, Cernica, Bragadiru, Măgurele, 1 Decembrie, Berceni, Balotesti, Mioarele, Gogosari, Candesti in anumite intervale orare (2-3 ore) pentru remedierea unor avarii la reteaua publica de alimentare si refacerea rezervelor de apa din rezervoarele tampon proprii (care nu au fost dimensionate probabil si pentru udarea/irigarea terenurilor agricole).

**ABA Buzău** informează că în com. Scânteia, **jud. Ialomiţa**, este instituit un program de restricţii între orele 13-18, 00-05, datorită capacităţii reduse de stocare a bazinelor de apă potabilă.

**ABA Crisuri** informeaza ca în **jud. Bihor**, în comunele: Comuna Drăgești, Comuna Tarcea, Comuna Cherechiu, Orașul Săcueni, Comuna Săcădat, Comuna Buceș, Comuna Boghiș, Comuna Vadu Crișului şi Comuna Șicula rețeaua de alimentare operată de SC Compania de Apă Oradea SA, la orele serii restricționează furnizarea apei potabile.

**A.B.A. Dobrogea-Litoral -** Referitor la atingerea nivelului, respectiv a debitului Fluviului Dunarea, pe sectorul Chiciu (km 375)- Izvoarele (km 345)- Cernavoda (km 298)- Harsova (km 238), corespunzatoare fazei de atentionare/avertizare conform prevederilor planului de restrictii si folosirea a apelor in perioadele deficitare, pentru BH Dunare 2011- 2025, situatia ramane valabila pana la cresterea nivelului. In acest sens, va fi instituita faza de atentionare/avertizare de catre ABA Buzau – Ialomita, ABA Prut si S.G.A. Tulcea a caror folosinte se alimenteaza cu apa din Fl. Dunare, de la Chiciu (km 375) -Isaccea– Tulcea- brat Chilia- brat Sulina. La aceste debite transportul fluvial este ingreunat semnificativ fiind luate masuri de limitare a tonajelor barjelor in vederea asigurarii unui pescaj corespunzator asigurarii circulatiei fluviatile de mărfuri. Deasemenea sunt unele restricţii la folosinţe din localităţile: Harsova, Topalu, Seimeni, Agigea, Cernavoda, Seimeni, Dunareni, Oltina, Ostrov (sectorul Chiciu, Cernavodă, Hârşova), Daeni, Peceneaga, Ostrov, Traian, Macin, Peceneaga -Turcoaia – Macin, Macin - I.C. Bratianu, Smardan (sector Braţ Măcin, Smârdan).

**SGA Tulcea**, informează că din data de 09.07.2022, va fi instituita faza de atentionare/avertizare la folosintele care se alimenteaza cu apa din Dunare-Brat Macin, pe sectorul Daeni-Macin-Smardan, respectiv in scop:

* potabil S.A.A.C Daeni, Comuna Smârdan,
* irigatii- SC TUMULT GRUP SRL, SC BALTA STAR SRL, A.N.I.F TULCEA-Am. Ostrov, A.N.I.F Tulcea-Am. Daeni Ostrov Peceneaga, SC FRAHER DISTRIBUTION SRL, CORCEA LOREDANA I.I., CORCEA VIOLETA I.I.,SC RAI VERDE SRL, A.N.I.F. Tulcea-Am Peceneaga- Turcoaia- Macin, A.N.I.F Tulcea-Am.23 August-Macin.
* piscicultura- SC Piscicola Macin (AM. Turcoaia).

**6. Blocaje pe cursurile de apă :**

**ABA Siret, revine cu cu urmatoarele precizari referitor la evenimentul din data de 09.06.2022, ora 14:15, produs pe DJ 207 A, loc. Lutca, com. Sagna, jud. Neamţ:**

- podul de pe DJ 207 A este prabusit in totalitate in albia raului Siret, acesta nu blocheaza momentan scurgerea apei (debitul raului Siret in sectiunea Nicolae Balcescu-aval pod, este de 22,7 mc/s), circulatia este redirecţionată pe o variantă ocolitoare;

 - în Provesul Verbal de constatare din data de 10.06.2022, intocmit de Comisia mixta constituita prin ordinul prefectului, nr. 223/09.06.2022, s-a dispus CJ Neamt efectuarea in regim de urgenta de expertize tehnice (a proiectului de executie a lucrarilor executate, a modului de respectare a proiectului si reglementarilor tehnice) si stabilirea conditiilor de dezafectare a podului;

 - SGA Neamţ a atentionat CJ Neamt privind luarea masurilor de degajare a albiei raului Siret, avand in vedere ca podul prabusit este obstacol in albie si poate bloca scurgerea apei la debite mari;

 - SGA Neamţ a informat CJSU Neamţ, ISUJ Neamţ şi CLSU Sagna, pentru monitorizarea zonei şi avertizarea riveranilor în cazul creşterii debitului râului Siret în zonă;

 Menţionăm că prognoza hidrologică de scurtă durată emisă de INHGA, nu prevede creşteri semnificative de debite pentru perioada următoare.

 **Direcția Comunicare**